cyanic-selkie/wikianc huggingface dataset:
Милан Јовановиќ (фудбалер 1981)
Тој ја започнал својата кариера со екипата на ФК Војводина, но имал и кратки периоди поминати во клубовите на Шахтјор од Доњецк и Локомотив од Москва. Подоцна тој се приклучил на екипата на Стандард од Лиеж, каде што бил прогласен во 2008 година за играч на годината во белгиската Про лига. Наредната година ја освоил белгиска Златна копачка. Во 2010 – 11 тој ја минал сезоната во екипата на Ливерпул. По период минат во екипата на Ливерпул се вратил во Белгија и остатокот од својата кариера ја минал во клубот на Андерлехт.
Јовановиќ за српската репрезентација одиграл вкупно 44 натпревари. Својот прв натпревар за репрезентацијата го имал во 2007 година. За својата селекција постигнал 11 голови. Тренерот Радомир Антиќ создал одличен крилен тандем составен од Милан Јовановиќ и Милош Красиќ. Овој двоец бил запомнат како најдоброто партнерско крило во модерната историја на српската репрезентација. Јовановиќ ја претставувал Србија на Светското првенство во фудбал во 2010 година. Често го нарекувале според неговиот прекар Лане.
Почетните години
Милан бил син на Стаменко и Гордана. Роден е и израснат во местото Бајина Башта. Подоцна во потрага по фудбалската кариера се преселил да живее во Ваљево, Нови Сад и Белград. Настапувал во младинските екипи на ФК Космос од Бајина Башта и ФК Будуќност од Ваљево.
Почетоци на кариерата
Јовановиќ својот прв натпревар за екипата на ФК Војводина го имал во сезоната 1999-2000. По Војводина настапувал во екипите на Шахтјор од Доњецк и Локомотив од Москва, пред да пристигне во редовите на екипата на Стандард од Лиеж во 2006 година.
Стандард Лиеж
Во составот на Стандард од Лиеж, Јовановиќ брзо станал миленик на навивачите. Во својата прва сезона постигнал 14 гола и веднаш го добил прекарот „змија“ поради неговото брзо движење и брзи реакции. Следеле уште две многу успешни сезони во Белгија, при што Јовановиќ одбил трансфер во 2009 година во шпанскиот гигант Реал од Мадрид. Не сакал да замине бидејќи не бил сигурен дека ќе игра редовно во новиот клуб. Јовановиќ имал огромни успеси во Белгија и на 13 јануари 2010 година бил прогласен за играч на годината во Јупилер лигата. Сепак, една година подоцна, кога составот на Стандард од Лиеж ја завршил сезоната на 8-та позиција, Јовановиќ успеал да постигне 10 гола. Оваа сезона била последна како играч во белгиската лига.
Ливерпул
На 29 јули 2010 година, Јовановиќ го одиграл својот прв натпревар за составот на Ливерпул додека тренер бил Рој Хоџсон. Тоа бил натпреварот против екипата на ФК Работнички во Лига Европа. Натпреварот завршил со резултат од 2:0. Својот прв натпревар за новиот клуб на домашен терен го имал против истиот противник во возвратниот натпревар. Првиот натпревар во Премиер лигата го имал на 15 август 2010 година, против составот на Арсенал во нерешениот натпревар од 1:1 на стадионот Енфилд. Својот прв гол за Ливерпул го постигнал на 22 септември, на стадионот Енфилд во Лига Купот против тимот од Втората лига, составот на Нортхемптон Таун. Откако Кени Далглиш ја презел функцијата тренер на Ливерпул на почетокот на 2011 година, Јовановиќ ретко бил повикуван во составот. Понекогаш дури не бил ниту на клупата за резервни играчи.
Андерлехт
Во август 2011 година, Јовановиќ се преселил во белгискиот клуб Андерлехт, потпишувајќи двегодишен договор. На 17 март 2013 година Јовановиќ постигнал прекрасен гол против составот на КАА Гент. Тоа бил силен удар од околу 20 метри оддалеченост. Топката завршила во горниот десен агол од голот. За целиот свој претстој во екипата на Андерлехт, тој постигнал 23 гола на 69 првенствени натпревари. Во летото 2013 година Јовановиќ не го продолжил договорот со екипата на Андерлехт. Тоа лето се вратил во Србија и тренирал во Нови Сад. Новинарите започнале да шпекулираат за премин на Босман во екипата на ФК Војводина. Сепак, по заминувањето од екипата на Андерлехт, тој не потпишал договор со составот на Војводина и останал надвор од очите на јавноста поврзани со професионалниот фудбал.
Репрезентација
Милан Јовановиќ својот прв натпревар за српската репрезентација го имал на 2 јуни 2007 година против селекцијата на Финска. Србија тој натпревар го добила со резултат од 2:0, а Јовановиќ го постигнал вториот гол за својата репрезентација. Милан Јовановиќ бил најдобар стрелец за составот на Србија во квалификациите за Светското првенство на ФИФА за 2010 година. На 21 мај 2010 година, тој бил вклучен од страна на тренерот Радомир Антиќ во почетниот тим од 23 играчи на репрезентацијата на Србија за Светското првенство на ФИФА 2010 година. На 18 јуни 2010 година, Јовановиќ го постигнал својот прв гол на Светското првенство на ФИФА, против репрезентацијата на Германија, во натпревар од групата Д, кој Србија го добила со резултат од 1:0. На истиот натпревар, Јовановиќ наводно имал хумористична размена на зборови со играчот Марко Марин, кој бил со потекло од Босна и Херцеговина. Имено Марин признал дека кога го заменил соиграчот Томас Милер во 70 минута, Јовановиќ на шега му дофрлил да „трча поспоро“ за да на тој начин и овозможи на селекцијата на Србија да го сочува водството од 1:0.
Популарни коментари
Во октомври 2011 година, Јовановиќ бил споменат во австралиската серија „ Соседи“, каде Ендрју Робинсон го опишал како „еден од најголемите фудбалери на светот“. Неколку коментатори кои се занимавале со фудбалската проблематика од англиско говорно подрачје изразиле изненадување од таа изјава.
Приватен живот
Милан Јовановиќ бил оженет со Наташа и со неа имале три деца Лазар, Душан и Милош.
Признанија
Шахтјор Доњецк
Локомотив Москва
Стандард Лиеж
Андерлехт
Индивидуални признанија
Benz Patent-Motorwagen
По конструирањето на успешен гасен двотактен клипен мотор во 1873, Карл Бенц се задржал на кокнструкцијата на моторизирано возило. Резултатот од тие напори бил т.н. Patent Motorwagen (патент-моторно возило) во 1886, изум кој се смета за првиот наменски автомобил, т.е. возило целосно конструирано за моторизација. Бенц официјално го претставил возилото на 3 јули 1886 г. на улицата Рингштрасе во Манхајм, Германија. На него стоел германскиот патентен број 37435, за кој Бенц се пријавил на 29 јануари, 1886.
Особености
Патент-Моторното возило било возило на три тркала со заден погон, каде бил и самиот мотор. Направена е од челични цевки со дрвеи плочи, и тркала со челични жици и полни гуми (Бенцов изум). Возилото се управувало по пат на кремалера која го вртела неамортизираното предно тркало. Одзади имало (наполно) елиптични пружини заедно со прицврстена оска и ланчен пренос на обете страни. Автомобилот имал еднобрзински пренос преку едноставен ремен, и момент насила кој варирал меѓу отворен и погонски диск.
Првото Патент-Моторно возило била придвижувана од едноцилиндричен четворотактен мотор со зафатнина од 954см³. Овој погон давал сила од КС ( kW) при 250 врт/мин. на самото возило, иако според подоцнежните тестови на Манхајмскиот универзитет покажале дека моторот може да даде 0.9 КС (0.7 kW) при 400 об./мин. Овој мотор бил многу лесен за своето време со своите ~100 кг. Иако отворениот картер и системот на подмачкување со капење се страни за денешниот механичар, погонските механизми и вентили за издув би биле прилично познати. Голем хоризонтален замаец ја стабилизирал изелзната сила на едноцилиндричниот мотор, а карбураторот на испаренија бил контролиран од џебен вентил за регулирање на силата и брзината на моторот.
Бенц подоцна направил и други модели на ова возило, број 2 со 1.5 КС (1.1 kW) и број 3 со 2 КС (1.5 kW), давајќи му на возилото можност за маскимална брзина од 4 км/ч. Шасијата била подобрена во 1887 со дрвени спици, резервоар и рачна сопирачка на задните тркала.
Порече низ историјата
„Порече низ историјата“ е книга на автoрот Милан Ристески, плод на неговото архивско и етнолошко истражување во периодот од 1962 - 1975 година. При пишувањето на хрониката користена е изворна мемоарска граѓа, разни списи од Архивот на Македонија и од Архивот на Прилеп како и разни написи публикувани во весници, списанија и посебни изданија на книги од разни автори.
Првиот дел ја опфаќа географската положба на Порече и населените места, најповеќе во периодот од пред Илинденското востание до 1912 година.
Вториот дел ги опфаќа позначајните настани од 1912 - 1941 година, особено Балканските војни и Првата светска војна.
Издавањето на книгата е потпомогнато од членовите на општествено-политичките органи и организации на општината Македонски Брод - Сојузот на борците, Собранието на Општината, Конференцијата на СКЈ и др.
Директор: Насте Стојкоски
Уредник: Мире Арсениевски
Коректура: Лазо Ристески
Технички уредник: Владо Богески
Нацрт на корица: Ласко Џуровски
Стив Камингс
Стивен Филип „Стив“ Камингс (Stephen Philip "Steve" Cummings; р. ) — поранешен англиски професионален друмски и велодромски велосипедист, кој возел професионално во периодот 2005-2019 за екипите, , , , и.
Животопис
Камингс ја освоил екипната потера на Светските велодромски првенства 2005 во Лос Анџелес и на Комонвелтските игри 2006. Исто така освоил бронза во поединечна потера. На Олимпијадата 2004 во Атина, Камингс и Велика Британија оствариле време од 3:59.
Во 1999 година возел за Биркенхед Норт Енд СС како јуниор, со 17 години, Камингс ја освоил друмската трка Меморијал Еди Сенс, трка отворена за сите категории. Тоа било првпат во период од 46 години да победи јуниор. Истата година го освоил националното друмско првенство за јуниори.
Во 2006 година возел за и бил втор на Трофео Лаигвелја, зад Алесандро Балан од. Во 2007 се префрлил во екипата Дискавери Ченл, пред да замине во во 2008 година.
Негова прва професионална победа била во 2008, на втората етапа на Џиро дела Провинција ди Реџо Калабрија.
Во февруари 2021 година, Камингс објавил дека ќе се врати во, приклучувајќи се во управата на екипата како развоен спортски директор и тренер.
Тим Скај (2010-2011)
Во 2011, возејќи за Скај, ја имал најуспешната трка за него во професионална кариера, на Волта ао Алгарве. Ја освоил третата етапа која завршувала на нагорнина пред Алберто Контадор, со што го преземал водството на трката, кое го задржал до последниот хронометар; завршил на седмото место.
Во септември, Камингс завршил втор на Трката околу Британија. Подоцна истиот месец објавил дека ќе му се приклучи на за сезоната 2012.
Камингс бил дел од екипата на Велика Британија, која му помогнала на Марк Кевендиш да победи на друмската трка на Светското друмско првенство во Копенхаген. Потоа завршил 4. во генералниот пласман на првото издание на Трката околу Пекинг.
БМЦ Рејсинг Тим (2012-2015)
Во февруари 2012, Камингс ја скршил својата карлица во несреќа додека настапувал на Волта ао Алгарве. Во април повторно имал лоша среќа, откако се здобил со фрактура на левиот зглоб на Трката околу Баскија. Повторно се вратил од овие повреди и настапил на Тур де Франс, каде бил помошник за неговиот водач Кедел Еванс и завршил 95. во генералниот пласман. На Вуелта а Еспања 2012 стигнал до првата победа на Гранд Тур. На етапата 13, се одвоил со шест други возачи во првиот час на етапата. Бегството се одржало до самиот крај, а на 4 километри пред целта нападнал и направил разлика. Го одржал неговото водство и победил со четири секунди предност пред останатите членови на бегството, Камерон Мајер од и возачот на  Хуан Антонио Флеча.
МТН-Кубека (2015-2019)
Во октомври 2014 година, Камингс објавил дека ќе се приклучи на МТН Кубека за сезоната 2015.
На 18 јули 2015 година, Камингс ја освоил четиринаесеттата етапа на Тур де Франс 2015, победувајќи ги француските возачи Тибо Пино и Ромен Барде, 1,5 километри по искачувањето од втора категорија. Тоа било прва етапна победа на Тур де Франс за Камингс и неговата африканска екипа. На 8 јули 2016 имал уште една победа од бегство на Тур де Франс, овој пат на седмата етапа, со разлика од 65 секунди пред Дарил Импи и Даниел Наваро.
Во јули 2016 година бил додаден во репрезентацијата на Велика Британија за Летните олимписки игри, заменувајќи го Питер Кенох.
Камингс ја имал својата најважна победа на етапна трка во кариерата на Трката околу Британија 2016. Завршил втор на втората етапа, освојувајќи минута пред неговите сопрници. Подоцна го презел водството на шестата етапа и ја задржал позицијата во останатите два дена.
На Трката околу Баскија 2017, Камингс имал сериозен пад, завршувајќи на операција. По долг период на опоравување, ги освоил националните првенства, друмското и хронометарското, станувајќи само втор возач кој ги освоил обете титули по истиот подвиг на Дејвид Милар во 2007 година.
Во ноември 2019 година, Камингс го објавил своето повлекување од професионалниот велосипедизам.
Распоред на резултатите на големите трки
СО = се откажал; — = не учествувал
Идеологија, погледи и организациски способности на Јане Сандански
Јане немал широко образование, поради сиромаштијата одвај завршил прогимназија. Но по природа бил надараен со ум, снаодливост и впечатителност. Со својот ум, правилно ги проценувал случувањата и донесувал правилни одлуки. Еден дел од старите војводи имал одбивен однос кон учителите и воопшто кон интелигенцијата, меѓутоа Сандански се опкружил великолепни интелектуалци кои ги виделе неговите водачки дарби и му помогнале во неговата револуционерна дејност. Меѓу нив биле: Чудомир Кантарџиев, Александар Бујнов, Стојо Хаџиев, Таската Серски, Димо Хаџи Димов и други, а имал блиски контакти и со Никола Харлаков, иако не бил негов четник.
Јане Сандански не бил основоположник на главните идеолошки и политички линии на македонското револуционерно ослободително движење. Такви биле Ѓорче Петров и Гоце Делчев, кои ги поставиле основните приниципи на македонската борба: 1) зачувување на внатрешниот карактер на борбата: самостојност 2) државна обособеност на Македонија. Меѓутоа, тој се пројавил како најфанатичен приврзаник и најдоследен спроведувач на таа внатрешна идеологија. Поради упорното опстојување на своите погледи: никаков компромис и никакво колебање, го спечалил името Арнаутин. Таквото негово држење, според Христо Константинов, го направи достоен наследник на Гоце. Нападите врз инегритетот на неговата личност од типот дека е убиец, садист, предавник, измамник, турски шпион, социјалист, интернационалист и слично, не придонеле за колебање во неговото верују. Не ослабнала ниту неговата неговата волја за прогонување на секој шпион, странски агент, завојувачка политика, односно секој кој проповедал политика спротивна од внатрешната идеологија. Јане не бил социјалист, туку национален револуционер со радикални разбирања, какви што биле насекаде сите национални револуционери. Поголемиот дел од неговите соработници од интелегеницијата биле под влијание на социјализмот, меѓутоа тоа не влиајло врз неговата дејност. Тој не формирал социјалистички организиции и не проповедал социјализам. Јане го сакал животот и му се радувал како дете. Константинов истакнува:
Ставовите на Јане многу јасно се определени од Христо Силјанов, учесник и историчар на македонското револуционерно движење. Меѓу останатото тој напишал: Јане ја разви тезата дека е погубно за македoнското население и за самата Бугарија, македонското прашање да се третира во смисла на национално обединување со Бугарите... Сите кои агитираат било во Македонија, било надвор од неа на база: ослободување и обединување со Бугарија, треаба непријателски да бидат пречекани од ВМОРО, така како што се пресретнуваат од Организацијата српските и грчките агитации и чети. Според истиот автор, Јане објаснувал дека: треба да се работи за пробудување на сознанието кај масите, дека тие се самостоен народ, дека имаат право на самостоен живот и треба да се борат за извојување на своја слобода, без да се потипраат на туѓа помош, зашто тие кои би доѓле да ги ослободат, всушност ќе дојдат да ги поробат. Овие погледи на Јане се потврдуваат од голем број на различни извори. Отука, Родолофо Фоа во весникот L’Italia all’Estro, пишува дека Јане проповедал дека:
Особено се интересни податоците кои ги дознваме од натписот на д-р Карло Блинд под наслов Бугарските злосторства против Бугарите, објавено во лондонскиот Пал мал газете на 5 јулу 1905 година. Карло Блин ги застапувал бугарските погледи за решавање на македонското прашање, тој ги анализирал и ги критикувал македонските определби на Садански. Отука тој пишува: Двата востанички комитети меѓусебно се уништуваат. Цончев го предводи врховистичкиот, а Сандански централистичкиот комитет, односно Внатрешната организација. Сандански се претставува како единствен претставник-Македонец. Тој се поставил за цел од Македонија да создаде незвисна држава, која единствено би можела да влезе во составот на балканска федерација, кога таквата сомнителна творба еднаш би се создала. Цончев, од своја страна се стреми да создаде Бугарска автономна Македонија, која потоа би се соединила со Кнежевството Бугарија.
Јане првпат во македонското револуционерно движење се појавува во 1895 година, како учесник во Мелничкото востание, кое било организирано од Врховниот македонски комитет во Софија. Во 1897 година, Јане навлегол во Македонија, повторно во режија на Врховниот комитет. По оваа втора прошетка, ја разбрал заднината на уфрлените чети од Бугарија. Тогаш тој се зарекол дека нема да мрдне никаде и дека никому нема да биде слепо орудие, додека не разбере како стои македонското ослободително дело. Кога во 1900 година дошло до заострување на односите помеѓу ТМОРО и ВМК, Јане застанал на страната на Централниот комитет на Внатрешната организација. Во април 1901 година, Гоце Делчев го испратил Јане со чета во пограничите региони на Серскиот револуционерен округ, за да се спротивстави на врховистичката пенетрација. Пиринскиот крај кој природно и географски се граничел со бугарската територија, со доажањето на Јане се претворил во бариера за врховистичките авантури и бугарски аспирации спрема Македонија. Бранејќи ги принципите на Македонската револуционерна организација, Јане дошол во судир со врховизмот и бугарската политика спрема Македонија. Во текот на оваа борба Јане вложил огромна енергија за одбрана на принципите, целите и територијата на Внатрешната организација и воопшто на Македонија. Истовремено, Јане ја бранел и ја афирмирал политичката и националната посебност на Македонија и Македонците. Овие констататции на научниците се изведени од сведоштвата пред сè на идејните протиивници Јане и од други независни извори од различна провиненција. Низ нив може да се проследат ставовите на Јане за политичката и за националната посебност на Македонија и Македонците во однос на Бугарија. Меѓутоа, борбата на Јане против врховизмот треба да се толкува како борба на две спротивни поимања за решавање на македонското прашање, од кои во она на врховизмот значајно влијание имала бугарската политика, додека противставеноста со бугарската политика била политички и национално принципиелна. Во сите објаснувања со врховистите, Јане потенцирал разликата помеѓу врховниот комитет и Внатрешната организација. Тој истакнувал дека врховистите се орудие на бугарскиот кнез и заробеници на бугарската политика. Ставовите на Јане не биле насочени против Бугарија и бугарскиот народ, туку против бугарската политика кон Македонија.
Сред македонската борба, Јане се пројавил и како организатор од голем ков. Таа негова особина блеснала со Аферата Стон. Но тој не бил само организиратор во тесна смисла на зборот: на конспирации и атентати. Подоцна се пројавил како одличен организатор на народните маси. Во времето на Гоце Делчев, Внатрешната организација брзо расела и земала масовен карактер, меѓутоа најмасована, најдициплинирана и најборбената организција имало во Серскиот револуционерен округ, под водството на Јане. Уште со самото појавување на непријателот или неговото стапување на Јаневата територија, тој бил разоткриван и жестокот казнуван. Османилиските потери безуспешно се обидувале да му влезат во трага, бидејќи Јане веднаш дознавал за движењето на аскерот. Јане зад себе имал една организација, која што владеала и диригирала подобро од официјалните османлиски власти. Таа организација сознателно го култивирала принципот за давање на широк простор за пројава на народните маси, под авторитетот на Јане Сандански. Во селото Љобовка, неколку влијателни шпиони серизоно ја застрашиле положбата на Внатрешната организација. Јане веднаш ја мобилизирал целата милиција и престапниците биле казнети. Во текот на Младотурската револуција, по наредба на Јане биле изградени нови училишни објекти, бидејќи постојните биле непогодни. Јаневата организација најсилно блеснала во текот на една голема акција, која била наложена со почетокот на Првата балканска војна. Сето селско население, по негова наредба се засолнило во планината со храна за дваесет дена. По неколку дена во Пирин, Јане имал 800 души, стегнати и вооружени мелнички селани. Константинов истакнува: ''А тие можеа да бидат 8 000 ако имаше пушки. Тоа значи дека за 3 дена полна мобилизацијам без да ја имаш во раце државната власт''.
Луково
Луково е топоним со којшто се именувани:
Оган под ѕвездите (музички албум)
„Оган под ѕвездите“ — првиот студиски албум на македонската музичка група Меморија, објавен во јануари 1989 година преку РТС.
Штајнхаген
Штајнхаген може да се однесува на следниве места во Германија:
Штајнхаген (Западна Померанија)
Штајнхаген (Steinhagen) — општина во округот Западна Померанија-Риген, во Мекленбург-Западна Померанија, Германија.
Во Селото (Брежани)
Во Селото — археолошко наоѓалиште во охридското село Брежани, Општина Дебрца. Претставува населба од неолитот.
Во селото, близу до селската црква се најдени ножиња од кремен и една камена секира, што укажува на постоење на населба.
Македонија на Евровизија 2014
Македонија учествуваше на Изборот за песна на Евровизија 2014 во Копенхаген, Данска. Нивниот влез беше избран преку интерен избор, организиран од страна на Македонската радио телевизија (МРТ). Македонија беше претставена со песната „To the Sky“ во изведба на Тијана, која не успеа да се пласира од второто полуфинале и се пласираше на 13-тото место со 33 бодови. Песната ја напишаа Елена Ристеска, Дарко Димитров и Лазар Цветкоски.
Внатрешен избор
На 28 август 2013, МРТ објави дека интерно ја избрале Тијана Дапчевиќ да ја претставува Македонија во Копенхаген за време на вечерната информативна програма МРТ Дневник. Дапчевиќ претходно во неколку наврати се обиде да учествува на Евровизија со натпреварување во неколку македонски национални финални избори низ годините: во 1996 со песната „Ти простувам“ која се пласираше трета, во 2002 со песната „Изгрев“ која се најде четврта, а во 2005 во изборот за преставник. Таа, исто така, се натпреваруваше во националното финале на Србија и Црна Гора во 2006 со песната „Грех“, која се пласираше осма.
Дапчевиќ доби над 50 песни од композитори од балканскиот регион, а најавено беше дека на Евровизија 2014 ќе ја изведе песната „To the Sky“, напишана од Дарко Димитров, Лазар Цветкоски и Елена Ристеска. „To the Sky“ беше претставена пред јавноста за време на специјалното издание на програмата на МРТ Хит на месецот, водена од Марко Марк и Александра Јовановска, што се одржа на 22 февруари 2014 и се емитуваше на МРТ 1, МРТ Сат и онлајн преку официјалната веб-страница на радиодифузерот mrt.com.mk. Во ноември 2013, Дапчевиќ изјави дека ги фаворизира сите три песни добиени од Дарко Димитров, и дека нејзиниот влез на конкурсот ќе се вика „Победа“ (Victory). Сепак, подоцна беше откриено дека тоа е работниот наслов за записот. „To the Sky“ е снимена и на македонски јазик со наслов „Таму кај што припаѓам“.
На Евровизија
За време на ждрепката за редослед во полуфиналето на 20 јануари 2014 во Градското собрание на Копенхаген, Македонија беше извлечена да се натпреварува во втората половина од второто полуфинале на 8 мај 2014. Во второто полуфинале, продуцентите на шоуто одлучија Македонија да настапи на 11то место, по Белорусија и пред Швајцарија. Македонија не успеа да се пласира од второто полуфинале и заврши на 13то место помеѓу 15 песни со резултат од 33 поени.
На Тијана Дапчевиќ на сцената и се придружи нејзината помлада сестра Тамара Тодевска, која настапи како придружен вокал. Тодевска претходно ја претставуваше Македонија на Евровизија 2008. Димитар Андоновски и Никола Перевски - Пере исто така и се придружија на Дапчевиќ на сцената како придружни вокали заедно со кореографот и танчер Дејан Коларов. Македонскиот настап ја вклучуваше Тијана како настапува и комуницира со придружниот танчер додека LED екраните проектираа бели подвижни линии и концентрични обрасци.
Гласање
Табелите подолу прикажуваат преглед на бодови доделени на и од Македонија во второто полуфинале и големото финале на Изборот за песна на Евровизија 2014. Бодовите доделени од Македонија во полуфиналето беа засновани на 100% гласови од жирито поради технички проблеми со телефонското гласање или поради недоволен број валидни гласови дадени за време на телефонското гласање.
Детални резултати од гласањето
Следниве членови го сочинуваат македонското жири:
Сент Адрес
Сент Адрес (Sainte-Adresse) — општина во департманот Приморска Сена, во регионот Нормандија, Франција.
Географија
Крајбрежно предградие кое се наоѓа на околу 3,2 километри северозападно од центарот на градот Авр, на раскрсницата на D147 и D940. Ламанш ја формира западната граница на општината.
Клима
Сент Адрес има океанска клима (Кепенова класификација на климата Cfb). Просечната годишна температура во Сент Адрес е 11,8 степени Целзиусови. Просечните годишни врнежи изнесуваат 789,8 мм при што декември е највлажен месец. Температурите се највисоки во просек во август, околу 18,4 степени Целзиусови и најниски во јануари, околу 5,7 С. Највисоката температура некогаш забележана во Сент Адрес била 38,2 на 18 јули 2022 година; најстудената температура некогаш забележана била -13,8 на 17 јануари 1985 година.
Историја
Најстарото познато име на општината било „Капут Калети“ (Caput Caleti) споменато во 1240 година. Подоцна е позната како Сен Дени-Шеф-де-Ко, именуван по античкото место за богослужба и неговата позиција на наметката. Во 1415 година, Хенри V пристанал со својата флота, за да го преземе тронот на Франција.
Почнувајќи од 1905 година, Жорж Дифајел, париски бизнисмен, создал резиденцијално приморско одморалиште познато како Ница авре („Ница од Авр“), во Сент Адрес. Локалниот архитект Ернест Даниел ги водел оперативните работи. Авенија на регата на брегот е создадена според урнек на Англиската променада во Ница.
За време на Првата светска војна, Сент Адрес бил административен главен град на Белгија. Белгиската влада во егзил била поставена од октомври 1914 до ноември 1918 година во зградата Дифајел, именувана по бизнисменот кој ја изградил во 1911 година. Имало пошта со белгиски поштенски марки.
Министерство за економија на Македонија
Целите на Министерството за економија
Имајќи ги предвид аспирациите на Република Македонија за членство во меѓународните организации точно е да се забележи дека и напорите, целите и активностите на Министерството за економија се движат во оваа насока. Имено, една од најважните цели на Министерството е создавање услови за забрзан економски раст и успешна економска интеграција на Република Македонија во ЕУ и Евроатлантските структури. Исто така, Министерството се стреми и кон зголемување на индустриското производство, зголемување на извозот, подобра бизнис клима и потикнување на инвестиции, како и потикнување на претприемништвото и подобрување на конкурентноста. Не помалку важни цели на Министерството за економија се и порастот на севкупниот туристички промет, зголемувањето на ефикасноста во производството, снабдувањето и користењето на енергија, одржливото искористување на минералните суровини, поблиска соработка со потрошувачите со цел остварување на нивното потрошувачко право и воспоставување на координативен систем со невладини организации со надлежност за претставување на интересите на потрошувачите. Како неопходен сегмент во поглед на погоре споменатите аспирации на Р.Македонија за членство во Европска Унија и Евроатлантските структури се наметнува и позиционирањето на Република Македонија за непречено интегрирање во внатрешниот пазар на ЕУ, усогласувањето на националното законодавство со европското право и воспоставувањето на економски механизми за прифаќање односно преземање на европските стандарди.
Корисници, обврски и услуги
Корисници на Министерството за економија може да бидат и се сите физички лица (граѓани), правни лица (домашни и странски) и институции и органи на системот. Заложбите и обврските на Министерството за економија кон граѓаните на Р.Македонија вклучуваат квалитетни, навремени, брзи и точни услуги, комуникација со корисниците, запазување на рокови во давање на услугите, одговорност и давање информации на корисниците.
Некои од многуте услуги кои ги нуди Министерството за економија на своите корисници се следниве: издавање на легитимации за туристички водич - придружник, издавање на лиценци за вршење на туристичка дејност (А,Б и В), издавање на лиценца за продажба на алкохолни пијалаци во прометот на мало, лиценца за вршење на угостителска дејност кабаре, ноќен бар, диско клуб и диско клуб на отворен простор, регистрација на директни инвестиции на нерезиденти во РМ, упис во регистарот на занаетчии каде што нема занаетчиски комори, барање за запишување во Регистерот на производители, извозници и увозници на тутунски производи, итн.
Органи во состав на Министерството
Органи во состав на Министерството за економија се државниот инспекторат за техничка инспекција, државниот пазарен инспекторат, бирото за метрологија и управата за наменско производство.
Државен инспекторат за техничка инспекција
Инспекторатот врши инспекциски надзор над примената на законите и техничките прописи при користење на техничката опрема во следните области: опрема под притисок, лифтови, жичари, дигалки и транспортери, производи и постројки наменети за работа во експлозивна атмосфера, електроенергетски постројки, електрични производи и уреди и експлоатација на минерални суровини. Во случај на несреќи, хаварии или штети предизвикани од техничкатa опрема, корисникот е должен веднаш да го извести Инспекторатот. Инспекторатот е должен во соработка со другите надлежни државни органи да учествува во утврдување на причините за настанатите несреќи, хаварии и штети.
Државен пазарен инспекторат
Инспекторатот врши инспекциски надзор над примената на законите и другите прописи кои се однесуваат на економските активности кои се одвиваат на територијата на Р.Македонија, меѓу кои надзор над пазарот на производи и услуги, безбедност на производи на пазарот, заштита на потрошувачите, прометот на предмети од скапоцени метали, туристичката дејност, угостителската дејност, занаетчиската дејност, заштита на правата од индустриска сопственост на пазарот, заштита на авторското право и другите сродни права на пазарот, итн. Инспекторатот, за одделни прекршоци определени со закон може да води прекршочна постапка и може да изрече прекршочна санкција.
Управа за наменско производство
Управата за наменско производство при Министерството за економија ги врши стручните работи во врска со остварувањето на производството и прометот на вооружувањето и воената опрема. Притоа, под производство на ВВО се подразбира истражување и развој, усвојување на технологија за производство на готови производи, полупроизводи, склопови, потсклопови, делови, суровини и репродукциони материјали и други технички средства, модернизација и опремување на капацитетите за производство и одржување и ремонт на средства на ВВО, додека под промет на ВВО се подразбира купување и продавање на ВВО во Републиката и во надворешно - трговското работење. Во Република Македонија е забрането производство и промет на оние средства на ВВО чија употреба е забранета според меѓународните конвенции.
Сектори и одделенија
Во склоп на Министерството за економија, како и во склоп на секое друго министерство, функционираат одреден број на сектори и одделенија во рамките на самите сектори. Тука се вбројуваат секторот за општи работи, секторот за правни работи, за европски интеграции, за внатрешен пазар, секторот за надворешно-трговска политика и Светска трговска организација (СТО), за меѓународна трговска соработка, секторот за енергетика, за индустриска политика и инвестиции, за рурален развој, за културно наследство, секторот за туризам и угостителство, секторот за информатика и промоција и секторот за претприемништво и конкурентност.
'''
Поплаки и претставки
''' Љубезна услуга ќе биде обезбедена од страна на сите вработени во Министерство за економија. Доколку корисниците имаат некакви жалби или поплаки во однос на доставувањето на услугите и стандардите кои се погоре споменати постои список на службеници до кои корисниците можат да се пожалат (може да се најде на мрежното место на Министерството). Исто така, во Министерство за економија има поставено сандаче за поплаки/пофалби. Временската рамка за одговарање на жалбите е 15 односно 30 дена од денот на приемот на жалбата. Сите жалби и поплаки ќе бидат разгледани за 15 дена и конечен одговор по нив се добива за 30 дена.
Заргароромски јазик
Заргароромски јазик — дијалект на балканскоромскиот јазик којшто се зборува во подрачјето на селото Заргар во покраината Казвин во Иран од страна на околу 160 заргарски семејства. Говорот се зборува и во околните подрачја, како и во Авганистан и Пакистан. Тој е еден од неколкуте индоариски јазици коишто сè уште се зборуваат во Иран и се смета за загрозен јазик. Заргарски потекнува од персискиот збор за „златар“ (, заргар).
Селиште (П’клиште)
Брекина  — археолошко наоѓалиште во кривопаланечкото село П’клиште. Наоѓалиштето претставува населба од доцноантичкото време. Западно од месноста Бар и јужно од Побиен Камен, на површината на нивите се среќаваат делови од керамички садови, питоци и градежен материјал.
Извршен совет на Собранието на Македонија од 1968
Извршниот совет на Народното Собрание на СР Македонија од 1968 е формиран на 24 септември 1968 година. Ја врши својата функција неполна година, до 7 мај 1969 година, кога е избран нов состав на Извршниот совет.
Состав на Извршниот совет
Составот на Извршниот совет е следниот:
Семоа
Семоа (Semois / Semoy, Simwès / Smwès, Sesbach, Setzbaach) — река во Белгија и Франција, северозападна Европа. Тече од подгорскиот крај на Ардените во Белгија и Франција, па се влева во Меза како нејзина десна притока.
Реката извира кај Арлон во белгиската покраина Луксембург, недалеку од границата со кнежевството Луксембург. Тече во западен правец, минува низ селото Боан на Семоа, па влегува во Франција и се влева во Меза околу низводно од гратчето Монтерме. Целото течение е долго.
Семоа минува и низ други населени места како Шини, Флоранвил, Ербемон, Бујон (вкл. месностите Доан и Пупеан) и Врес на Семоа — сите во Белгија.
Историја
Реката првпат се споменува во II век како Sesmara. Во следниот период, на подрачјето се доселило монгубројно германско население. Крај реката се појавиле низа населени места како Сесомирс (664), Сесмарус (950), Сесмоа (1104) и Семоар (1244).
Вендорф (Западна Померанија)
Вендорф (Wendorf) — општина во округот Западна Померанија-Риген, во Мекленбург-Западна Померанија, Германија.
Hot n Cold
Hot n Cold е песна на американска пејачка Кети Пери. Песната е напишана од Пери, Доктор Лука и Макс Марти, а во продукција на Доктор Лука и Бени Бланко за нејзиниот втор студиски албум, One of the Boys (2008). Песната беше објавена како втор сингл на албумот на 9.09.2008 година. Текстот се осврнува на нестабилна романтична врска предизвикана од промените во расположението на партнерот.
Песната достигна број три на Билборд Хот 100, станувајќи втор последователен три сингл на Пери, по "I Kissed a Girl". Исто така, стана втор пет сингл на Пери во Велика Британија, Австралија, Ирска и Нов Зеланд, а меѓу останатите се најде на врвот на графиконите во Финска, Германија, Канада, Норвешка, Шпанија и Данска. До денес, Hot n Cold продаде над 5,7 милиони примероци во САД, што го прави еден од најпродаваните синглови на Пери во нацијата.
Октомвриски дождови (музички албум)
„Октомвриски дождови“ — вториот студиски албум на македонската музичка група Меморија, објавен во јануари 1991 година преку РТС.
Хопегартен
Хопегартен (Hoppegarten) — општина во округот Меркиш-Одерланд, во Бранденбург, Германија.
Историја
Општината била создадена во 2003, кога поранешните општини Хенов и Минхехофе биле обединети со Далвиц-Хопегартен.
Географија
Хопегартен се наоѓа близу источните предградија на Берлин. Други општини со кои се граничи се Аренсфелде (Барним), Вернојхен (Барним), Алтландсберг, Нојенхаген кај Берлин и Шенајхе (Одра-Шпре).
Општината е составена од градот Хопегартен и единиците Хенов (одвоена од остатокот на опшината), Биркенштајн, Валдесру и Минхехофе.
Сообраќај
Општината е опслужувана од берлинската С-Железница и има две станици на линијата С5 (Биркенштајн и Хопегартен). Линијата У5 на берлинската У-Железница завршува во Хенов.
Извршен совет на Собранието на Македонија од 1969
Извршниот совет на Народното Собрание на СР Македонија од 1969 е формиран на 7 мај 1969 година. Ја врши својата функција до 29 декември 1971 година, кога е избран нов состав на Извршниот совет.
Состав на Извршниот совет
Составот на Извршниот совет е следниот:
NGC 33
NGC 33 — двојна ѕвезда во соѕвездието Риби, заведена во Новиот општ каталог на длабоконебесни тела.
Откривање
Телото е откриено на 9 септември 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 33 е од видот *2.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 10 м 56,6 с, а неговата деклинација, односно висината на лакот на тој агол, + 3° 40' 35".
Други поделби
Проучување на NGC 33 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во рамките на атласот на длабокото небо, Уранометрија 2000.00, објектот припаѓа на групата означена со бројот 215; додека во Каталогот на основни ѕвезди (GSC) е групиран под бројот 5. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 319.
Кирино
Кирино е покраина на Филипините која е сместена во регионот Кагајанска Долина на Лузон. Главен град е Кабарогуис. Името го добила според Елпидио Кирино, кој бил шести претседател на Филипините. Покраината се граничи со Аурора на југоисток, Нова Вискаја на запад, и Изабела на север.
Демографија
Според пописот од 2000 Кирино имаше 148.575 жители го вкупна густина од 49 жители на км2. Најзастапен е Илоканскиот јазик, кој го зборуваат одолу 71,46 % од вкупното население. Ифугао јазикот е доминантена на висорамнините.
Стопанство
Како во целиот регион Кагајанска Долина, така и во Кирино земјоделството е најзастапената стопанска гранка со енормно производство на ориз и пченка.
Административна поделба
Кирино е поделена на 6 Општини.
Историја
Пред Кирино на се оформи и да добие независност, таа беше ретко населена шумска област која беше дел од покраината Нова Вискаја. Во неа живееја само неколку племиња од народот Негритоси.
Црква „Св. Димитриј“ - Милетино
Свети Димитриј е црква во тетовското село Милетино. Патронот на црквата е Димитриј Солунски-Митровден, кој се прославува на 8 ноември.
Џон Кразински
Џон Берк Кразински (John Burke Krasinski, р. 20. октомври 1979 година во Бостон, Масачусетс, САД) е американски глумец и кинематограф. Добитник е на бројни награди и признанија, вклучувајќи четири номинации за Еми наградите и две награди од Здружението на филмски глумци. Во 2018 година списанието „Тајм“ го прогласи за еден од стоте највлијателни луѓе во светот.
Кразински постана познат по неговата улога како Џим Халперт во комедиската серија „Канцеларијата“ (2005-2013), проект на кој тој ја вршеше и улогата на продуцент и гостински режисер. Потоа тој го режираше и глумеше во драмскиот филм „Кратки интервјуа со грозни мажи“ (2009) и комедијата „Холарови“ (2016). Кразински беше еден од сценаристите, режисер и глумец во хоророт „Тивкото место“ (2018), кој беше добро прифатен кај критиката и оствари големи успеси во киносалите. Тој е протагонист и продуцент во трилер серијата „Џек Рајан“ (2018-денес), која е дистрибуирана од Амазон. За оваа улога Кразински беше номиниран за наградата на Здружението на филмски глумци за одличен настап на машки глумец во драмска серија.
Кразински се појавува и во филмовите: „Дозвола за брак“ (2007), „Валкана игра“ (2008), „Заминуваме“ (2009), „Комплицирано е“ (2009), „Нешто позајмено“ (2011), „Чудото“ (2012), „Ветена земја“ (2012), „Алоха“ (2015) и „13 часа: Скриените војници од Бенгази“ (2016). Неколкупати го позајмил својот глас во документари и анимирани филмови како „Шрек 3“ (2007) и „Универзитет за чудовишта“ (2013). Во 2013 година Кразински ја основа продуцентската куќа „Сандеј Најт Продакшенс“. Оженет е за англиската глумица Емили Блант со која имаат две ќерки.
Преведувачка наука
Науката за преведување (или традуктологија) е дисциплина што содржи елементи од општествени науки и хуманитарни науки, што се справува со систематското проучување на студиите на одредени теории, опишувањето и промената на преведувањето, толкувањето или и на двете дејности. Науката на преведување може да биде нормативна (предодредени правила за употребата на тие дејности) или описна. Како една посебна дисциплина, студиите на преведувањето имаат некои сличности со различните полиња на таквите преведувачки студии. Тоа вклучува компаративна литература, информатика, историја, лингвистика, филологија, филозофија, семиотика, терминологија и така натаму. Треба да се земе предвид дека во англискиот јазик, кога ќе се употреби терминот транслатологија се поврзува со наука за преведување. Сепак, терминот наука за преведување (Translation Studies) се употребува во англискиот јазик, додека во францускиот јазик се употребува терминот la traductologie.
Културното преведување
Тоа е едно ново поле, што е од голем интерес за науката за преведување. Културното преведување е одреден концепт кој се употребува во културолошките студии за да упати на процесот на трансформација, лингвистика и се друго што содржи некоја култура. Концептот го користат јазичарите како алатка или метафора при анализирање на природата на преобразба, односно трансформација на културата. На пример етнографијата се смета за преведена приказна на некоја апстрактна култура.
Зошто боже (музички албум)
„Зошто боже “ — третиот студиски албум на македонската музичка група Меморија, објавен во 1993 година преку Produkcija Emi music.
Плоштад Илинден (Свети Николе)
Плоштад Илинден ― плоштад во Свети Николе. Плоштадот има површина околу 1.500 м2.
Местоположба
Се наоѓа во средиштето на Свети Николе. На запад граничи со Градскиот парк „Александар Серафимов“, на југ со Домот на култура „Крсте Петков Мисирков“. Североисточно од плоштадот се наоѓа седиштето на Општина Свети Николе.
Лечин
Лечин (Letschin, Lucin ) — општина во округот Меркиш-Одерланд, во Бранденбург, Германија.
Кристијан Мајер (велосипедист)
Кристијан Мајер (Christian Meier; р. ) — поранешен канадски професионален друмски велосипедист, кој професионално настапувал во периодот 2005-2016.
Мајер има потекло на германски угостители кои се населиле во Канада. Неговиот брат Мајкл починал од рак во 2010 година. Возел за во 2012 година, настапувајќи на Џиро д’Италија во мај. Возел на сите три големи трки во кариерата со пет настапи на нив, последен пат на Тур де Франс 2014. Го најавил своето повлекување во септември 2015 година, и покрај тоа што имал уште една година од договорот со екипата.
Во март 2015 година, Мајер заедно со сопругата Амбер го отвориле кафулето „Ла Фабрика Ѓирона“. Следната година го отвориле второто кафуле „Еспресо Мафија“.
Милан Змијата
Милан Змијата — бугарски и македонски револуционер, велешки војвода на Внатрешната македонско-одринска револуционерна организација.
Животопис
Во негова чест е именувана улицата „Милан Змијата“ во Велес.
Филип Лазаров
Филип Лазаров ( во ) е македонски ракометар кој игра за екипата на РК Вардар од Скопје. Тој е помлад брат на македонски ракометар Кире Лазаров.
Бартелсхаген
Бартелсхаген (Bartelshagen) — село и поранешна општина во округот Западна Померанија-Риген, во Мекленбург-Западна Померанија, Германија. Од 1 јануари 2014 е дел од општината Зал.
Лакедонија
Лакедонија — општина во покраината Авелино од регионот Кампанија, Италија. Населението на 31 октомври 2021 година било 2,076 жители.
Дидје Оперти
Министер за внатрешни работи
Оперти служел како министер за внатрешни работи на Уругвај од 1995 до 1998 година во владата на Хулио Марија Сангуинети.
Странски министер
Последователно, Оперти служел како министер за надворешни работи и кај двајцата претседатели Сангуинети и последователно на Хорхе Батле од 1998 до 1 март 2005 година.
Други канцеларии
Тој бил претседател на Генералното собрание на Обединетите нации од 1998 до 1999 година.
Од 2006 година, тој служи како генерален секретар на ALADI.
Константин III Цариградски
Константин III Цариградски — вселенски патријарх од 1059 до 1063.
Роден во Цариград, тој бил соученик со Михаил Псел и Јован Ксифилин. Се издигнал на високи должности: назначен за протовестијар, за подоцна да стане проедор („претседател“) на сенатот и бил еден од постарите советници на царевите Михаил V и Константин IX. Тој исто така станал опат во кралскиот манастир во Мангана, и во 1059 година, по расчинувањето на Михаил I, тој е избран за Вселенски патријарх, позиција на која останал до својата смрт. Тој се смета за светец во православната црква, и се одбележува на 29 јули.
Сланска Река
Сланска Река (во горниот тек позната како Дреновска Река) — река која извира на северните падини на Бушева Планина, на надморска височина од 1.300 метри. Поминува низ селото Дреново, каде што е позната и како Дреновска Река, а потоа и покрај селото Сланско, за на крајот да се влие во реката Треска, на надморска височина од 650 метри.
І македонски конгрес
Првиот македонски конгрес на македонската друштва се одржал во Софија. Со својата работа започнал на 19 март 1895 година, и притоа бил формиран''
Заседание и дневен ред
Македонскиот комитет''. На конгресот присуствувале 60 делегати со него претседавал Трајко Китанчев.На првите три дена се расправало за целта, на дневен ред биле две прашања: